**REDEGJØRELSE ETTER ÅPENHETSLOVEN – HL.SKJONG AS**

**Generell informasjon**

HL.Skjong er en ledende produsent av profesjonelt vaskeutstyr for maritim og landbasert industri. HL.Skjong importerer og lagerfører produkter innen kjemipålegging/dosering, maskiner og utstyr for vaske med lavt- og høytrykk, samt rustfritt hygieneutstyr. Vi tilbyr prosjektering, bygging og montering av komplette manuelle/automatiske systemer, samt service av disse. HL.Skjong er en samarbeidspartner til GEA og har fokus på utvikling av dyser og rengjøringteknologi. HL.Skjong har hovedkontor i Breivika i Ålesund. Selskapet har datterselskap i England.

Selskapet er organisert med avdelinger for FoU, salg, prosjektering, lager og logistikk, service og ettermarked, samt ledelse, økonomi og administrasjon.

For landbasert industri leverer vi vaske- og renholdsutstyr, og har alt fra lav- og høytrykksvaskere for generelt renhold av ute- og inneareal, til avansert utstyr som tilfredsstiller de høyeste hygieniske krav til renhold innen f.eks. farmalogisk industri og næringsmiddelindustri. De fleste anlegg vi leverer er tilpasset den enkeltes behov og virksomhetsområde. I tillegg leverer vi også rustfritt hygieneutstyr som sluser- og garderobeinnredninger, benker, bord og skap etc.

For maritim sektor tilbyr vi profesjonelle vaske- og renholdsløsninger. Vårt leveringsprogram omfatter alt fra høy- og lavtrykks vaskeutstyr for generelt renhold av skip og marine installasjoner, til avanserte løsninger innen f.eks. kjemipålegging/dosering og tankvask. Vi leverer anlegg tilpasset den enkeltes behov og fartøyets virksomhetsområde.

**Arbeidet med menneskerettigheter og anstendige arbeidsforhold**

Høsten 2022 ble det utarbeidet en handlingsplan for å bidra til at HL.Skjong kunne imøtekomme Åpenhetslovens hensikt; økt respekt for menneskerettigheter og anstendige arbeidsforhold i verdikjeden. Styret vedtok en plan for aktsomhetsvurderinger av leverandørkjeden og forretningsforbindelser, og arbeidet startet med å utarbeide retningslinjer.

Retningslinjene beskriver hva HL.Skjong skal gjøre i arbeidet med menneskerettigheter og anstendige arbeidsforhold. Retningslinjene omfatter hva vi gjør for å trygge gode arbeidsforhold for egne ansatte, samt hvilke krav virksomheten skal sette til leverandører og forretningsforbindelser. Retningslinjene omfatter aktsomhetsvurderinger knyttet til direkte og indirekte innkjøp i HL.Skjong.

Ledelsen og administrasjonen er ansvarlige for at aktsomhetsvurderingene blir gjennomført, og vi har benyttet risikobasert tilnærming etter OECDs modell for denne type vurdering for ansvarlig næringsliv.

Etter å ha kartlagt interne forhold, samt våre største leverandører, dannet vi oss et risikobilde basert på analyse av størrelsen på risiko knyttet til brudd på grunnleggende menneskerettigheter og anstendige arbeidsforhold internt og i leverandørkjeden. Arbeidet med å kartlegge andre forretningsforbindelser har foreløpig ikke startet.

Interne varslingsrutinene er utarbeidet og tilgjengeliggjort, og retningslinjene som beskriver hva vi skal gjøre i arbeidet med menneskerettigheter og anstendige arbeidsforhold, fastslår at dersom ansatte i HL.Skjong blir kjent med at det kan være vesentlige endringer i leverandørkjeder, skal den ansatte informere administrasjonen som skal sikre nødvendige tiltak.

**Negative konsekvenser og risiko**

Basert på kartleggingen av interne forhold og deler av leverandørkjeden, har vi dannet oss et risikobilde basert på analyse av størrelsen på risiko knyttet til brudd på grunnleggende menneskerettigheter og anstendige arbeidsforhold.

Før Åpenhetsloven trådte i kraft, er det en risiko for at vi ikke har vært tydelige nok overfor våre leverandører hva vi forventer knyttet til menneskerettigheter og anstendige arbeidsforhold. Vi har ikke avdekket vesentlig risiko for negative konsekvenser, men vurderer at en av leverandørene ikke har svart tilstrekkelig på våre spørsmål.

**Tiltak**

I etterkant av risikovurderingen utarbeidet vi en handlingsplan tiltak for å redusere risikoen. Tiltakene i prioritert rekkefølge er:

For å tydeliggjøre overfor våre leverandører hva vi forventer knyttet til menneskerettigheter og anstendige arbeidsforhold, har vi besluttet å utarbeide og distribuere leverandørerklæring.

Vi har et svært godt samarbeid med leverandøren som ikke har svart tilstrekkelig på våre spørsmål. Vi vil derfor vil derfor gå i dialog med dem for å få avklart både intern og hos deres underleverandører.

Kartlegging av forretningsforbindelser er utestående, og vi starter dette arbeidet basert på en vurdering av hvilke områder vi anser å ha størst risiko for brudd på menneskerettigheter og anstendige arbeidsforhold.

**Kontinuerlig arbeid**   
Arbeidet med menneskerettigheter og anstendige arbeidsforhold skal gå over tid, og er en prosess der HL.Skjong skal bidra til å trygge arbeidsforhold for egne ansatte, og forhold vi bidrar til gjennom leverandører og underleverandører.

Redegjørelse signert av styre 27.06.2023